Warren Hastings

Warren Hastings (født 6. desember 1732 i Churchill i Oxfordshire, død 22. august 1818 i Daylesford) var den første engelske generalguvernøren i Bengal 1773–1785. Han ble anklaget for korrupsjon i 1787, men frikjent i 1795. Han ble medlem av det kongelige rådet i 1814.

Hastings kom på mange måter til å forme det engelske kolonistyret i India. Han innså at Englands herredømme i India bare kunne opprettholdes dersom man tok hensyn til de eksisterende sosiale og religiøse institusjonene. Derfor ble det for eksempel bestemt at indiske lærde skulle være til stede ved rettsforhandlingene, for at de engelske dommerne skulle kunne ta hensyn til indiske rettsbøker. Han bidro også til å fremme studiet av indisk språk og kultur blant engelskmennene i India, særlig da han støttet grunnleggelsen av William Jones’ Asiatic Society.

Referanser

Kilder 
 Moriz Winternitz: Geschichte der indischen Litteratur, 2. utg, 1. bd. Leipzig: C. F. Amelangs Verlag, 1909.

Personer fra distriktet West Oxfordshire
Personer fra distriktet Cotswold
Medlemmer av Det kongelige råd (Storbritannia)